text: মান্যতা দত্ত (জন্ম দিলনাওয়াজ শেখ) মান্যতা  নামেও পরিচিত, তিনি একজন ভারতীয় উদ্যোক্তা এবং সঞ্জয় দত্ত প্রোডাকশনের বর্তমান সিইও। তিনি বলিউড অভিনেতা সঞ্জয় দত্তের স্ত্রী। তিনি ২০০৩ সালে প্রকাশ ঝা এর জনপ্রিয় চলচ্চিত্র গঙ্গাজলে আইটেম নম্বরের জন্য অধিক পরিচিত।
  
  ব্যক্তিগত জীবন 
  মান্যতা দত্ত ১৯৭৮ সালের ২২ জুলাই মুম্বইয়ের একটি মুসলিম পরিবারে দিলনাওয়াজ শেখ হিসাবে জন্মগ্রহণ করেছিলেন। তিনি দুবাইয়ে বেড়ে ওঠেছেন। চলচ্চিত্র জগতে তিনি সারা খান নামে পরিচিত ছিলেন। কামাল রশিদ খানের দেশদ্রোহীতে তার অভিনয়ের পরে ঝা পর্দায় তাকে "মান্যতা" নামটি প্রদান করেন, তবে তার বাবা মারা যাওয়ার পরে তার পারিবারিক ব্যবসায়ের দায়িত্ব ছেড়ে দিয়ে তারকা হওয়ার আকাঙ্ক্ষার অবসান ঘটে। 
  
  মান্যতা প্রথমে মেরাজ উর রেহমানের সাথে বিবাহবন্ধনে আবদ্ধ হয়েছিলেন, কিন্তু পরে তাদের বিবাহবিচ্ছেদ হয়ে যায়। ২০০৮  সালের ফেব্রুয়ারিতে গোয়ায় একটি ব্যক্তিগত বিবাহ অনুষ্ঠানে সঞ্জয় দত্তের সাথে তিনি বিবাহবন্ধনে আবদ্ধ হন। দু'বছর পরে ২০১১ সালের ২১ অক্টোবর তিনি যমজ সন্তান, শাহরান নামে একটি ছেলে এবং ইকরা নামে একটি মেয়ের মা হন।
  
  কর্মজীবন 
  বিয়ের পূর্বে এবং সঞ্জয় দত্তের সাথে দেখা হওয়ার আগে মান্যতা হিন্দি ছবিতে কাজ করেছিলেন, যেমন অভিনেতা নিমিত বৈষ্ণবের বিপরীতে লাভার্স লাইক আস। পরবর্তীতে চলচ্চিত্রটির স্বত্ত্ব সঞ্জয় দত্ত ২০ লক্ষ রুপীর বিনিময়ে কিনে নেন।
  
  গণমাধ্যম 
  সঞ্জয় দত্তের জীবনের উপর ভিত্তি করে ২০১৮ সালের ২৯শে জুন মুক্তিপ্রাপ্ত রাজকুমার হিরানী পরিচালিত জীবনী চলচ্চিত্র সঞ্জুতে তার চরিত্রটিতে অভিনেত্রী দিয়া মির্জা ভূমিকা রাখেন,  অন্যদিকে রণবীর কাপুর নাম ভূমিকায় অভিনয় করেন।
  
  তথ্যসূত্র
  
  বহিঃসংযোগ 
  
   
   বলিউড হাঙ্গামাতে মান্যতা দত্ত
  
  বিষয়শ্রেণী:মুম্বইয়ের অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:১৯৭৮-এ জন্ম
title: মান্যতা দত্ত